REFERAT

Styremøte i Oslo Skytterkrets 21. februar 2018

Til stede: Lena Ytterdahl, Jan Erik Karlsen, Hans Kristian Jensrud og Paul Otto Vatne.

Åpning

1. Styreleder ønsket velkommen. Referatet fra styremøte 22. november 2017 var tidligere godkjent på mail og sendt lagene.

Info fra grenledere

1. Rifle: Det blir gjennomført NM i 10 og 15 meter i mars i Bergen. Det planlegges med å etablere en RTT med oppstart allerede før NM.

Miniatyrbanen

1. Banestyret avventer en beslutning om en eventuell oppgradering av skiveopphenget.

Banen på Ekeberg

1. Styret uttrykte igjen bekymring for renhold og orden på banen, og oppfordrer alle brukere til å rydde sine lagre og forlate banen i god stand.

Økonomi

1. Den økonomiske situasjonen ble gjennomgått og bedømt som tilfredsstillende. Det fremlagte regnskap for 2017og budsjettet for 2018 ble godkjent og signert. Det er en god løsning at regnskapet for Ekeberg skytebane er skilt ut som et eget underregnskap.
2. Det ble diskutert å etablere en rutine hvor det også lages et detaljert budsjett for banen. Det vil gjøre det enklere å holde balanse mellom inntekter og utgifter. Det ser ut som det i år er mulig å bruke inntil kr 100.000 på forbedringer, og det skal legges vekt på å bedre ren-gjøringen og luftkvaliteten.
3. Det ble fremlagt en oversikt fra vår regnskapsfører som viser tilgodehavende. Listen ser slik ut:

Oslo Pistolklubb

20.09.17 Faktura med forfall 05.10.17 kr 20.600

24.11.17 Faktura med forfall 09.12.17 kr 37.500

Akademisk Skytterlag

 31.12.16 Faktura med forfall 15.02.17 kr 8.350

 Blinken

20.09.17 Faktura med forfall 05.10.17 kr 2.100

Oslo Garnison Pistolklubb

20.09.17 Faktura med forfall 05.10.17 kr 1.800

Oslo Sporveiers Skytterlag

31.12.16 Faktura med forfall 15.02.17 kr 2.850

20.09.17 Faktura med forfall 05.10.17 kr 2.200

Pistolkameratene

31.12.16 Faktura med forfall 15.02.17 kr 1.700

Styret ber om at disse innbetalinger gjøres raskest mulig. Hvis det er betalt i de siste dagene, eller om det kan være feil i regnskapsførerens lister, så ber vi om at det sendes en forklaring til oslo.skytterkrets@nif.idrett.no og kopi til denne utsteders mailadresse.

Kretstinget

1. Gjennomføres torsdag 22. mars kl 1800 på Ekeberg. Styreleder sender ut invitasjon til tinget snarest mulig. Nestleder sender ut årsberetning og regnskap den 7. mars.

Aktivitetsstøtte til grenene

1. Styret besluttet å endre rutinene for utbetaling av aktivitetsstøtte til grenene. Utbetaling gjøres til grenrepresentant i styret med grunnlag i spesifisert styregodkjent søknad om midler, begrenset oppad til budsjettert beløp. Søknadsperioden er fra 1.1 - 30.9 i kalender-året.  Når midlene er benyttet, senest 31.10, returneres kopi av søknaden vedlagt samlet oversikt over bilag som dokumenterer kostnadene. Dersom midlene ikke er benyttet tilbakebetales differensen til kretsen innen samme frist. I perioden fra utbetaling fra kretsen til bilag/tilbakebetaling er mottatt fra grenrepresentanten bokføres utbetalingen som en fordring på grenrepresentanten. Når bilag for aktivitetsstøtten er mottatt bokføres disse som kostnad i kretsens regnskap.

Neste styremøte

1. Fastsettes senere om det blir nødvendig med nytt møte for å behandle innkomne saker. Hvis ikke møter alle i styret en halv time før kretstinget.

Jan Erik Karlsen

Referent